**Viljandi Linnavalitsuse teenistuskohtade muutused perioodil 2016-2024**

2016. aasta alguses oli linnavalitsuses pärast koondamist 51,5 teenistuskohta. 2024. aasta maikuuks on teenistuskohtade arv suurenenud 17,5 koha võrra. Järgnevalt on esitatud ülevaade teenistuskohtade arvulistest muutustest aastate ja ametite lõikes. Alguses on toodud kokkuvõtvad tabelid ning dokumendi lõpus on põhjalikum seletus teenistuskohtade muutuste kohta.

**Volikogu otsus Teenistujate arv**

25.02.2016 51,5

22.02.2017 56,5

31.08.2017 62,5

31.10.2019 63

28.01.2021 63,5

17.06.2021 64,5

31.03.2022 65

27.04.2023 68

26.10.2023 68

30.05.2024 69

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Volikogu otsus | Kantselei | Arhitektuuriamet | Haridus- ja kultuuriamet | Majandusamet | Haldusamet | Rahandusamet | Sotsiaalamet | Avalike suhete ja turismiamet | Siseaudiitor | Kokku | Muutus | Sisu |
| 25.02.2016 | 13,5 | 6 | 3 | 8 | 0 | 9 | 8 | 3 | 1 | 51,5 |  |  |
| 22.02.2017 | 13,5 | 6 | 3 | 8 | 5 | 9 | 8 | 3 | 1 | 56,5 | 5 | Loodi kinnisvarahaldusamet - ametijuhataja, neli spetsialisti. Kontsernis kadus 67 töökohta. |
| 31.08.2017 | 16,5 | 6 | 3 | 8 | 5 | 9 | 11 | 3 | 1 | 62,5 | 6 | Kantselei koosseisu lisati allasutuste sekretär (täna teeb 12 hallatavat asutust), perekonnaseisuametnik, spetsialist (tänaseks järelevalveametnik); Sotsiaalametis loodi kaks lastekaitsespetsialisti ametikohta, senine eeskoste- ja hoolduse spetsialisti ametikoht jagati kaheks: eeskostespetsialist ja hoolduse spetsialist. Kontsernis kadus 1,5 töökohta sekretäride näol. |
| 31.10.2019 | 18 | 6 | 3 | 7 | 5 | 9 | 11 | 3 | 1 | 63 | 0,5 | Kantseleis kolme teenistuse loomine. IT-teenistuses uued ametikohad. Linnaarengu spetsialist viidi majandusametist kantselei koosseisu. Kontsernis kadus 1 töökoht IT alal. |
| 28.01.2021 | 19,5 | 9 | 3 | 0 | 9 | 8 | 11 | 3 | 1 | 63,5 | 0,5 | Kantselei all loodi 0,5 kohta haridustehnoloogile (lasteaeda), hangete peaspetsialist viidi majandusametist kantselei koosseisu. Rahandusametist kaotati üks raamatupidaja koht, mis viidi arhitektuuriameti alla. Majandusamet kaotati ning teenistujad viidi üle arhitektuuriameti või haldusameti alla. |
| 17.06.2021 | 19,5 | 9 | 3 | 0 | 9 | 8 | 12 | 3 | 1 | 64,5 | 1 | Sotsiaalametisse lisandus üks eeskostespetsialist. |
| 31.03.2022 | 20 | 9 | 3 | 0 | 9 | 8 | 12 | 3 | 1 | 65 | 0,5 | Kantselei haridustehnoloog (lasteaedade) töötas 0,5 kohaga, tema koormust suurendati 0,5 võrra. |
| 27.04.2023 | 19 | 9 | 3 | 0 | 10 | 8 | 15 | 3 | 1 | 68 | 3 | Sotsiaalametis loodi kolm uut tähtajalist kohta - täisealiste teenistuse spetsialist, üks spetsialist eeskosteteenistusse ning laste heaolu teenistuse spetsialist. Autojuhi ametikoht viidi kantselei koosseisust haldusameti alla. |
| 26.10.2023 | 19 | 9 | 3 | 0 | 10 | 8 | 15 | 3 | 1 | 68 | 0 | 2023. aastal pidi lõppema tähtajaline ametikoht laste heaolu teenistuses, seda pikendati kuni 2027. |
| 30.05.2024 | 22 | 9 | 4 | 0 | 10 | 8 | 16 | 0 | 0 | 69 | 1 | Sotsiaalametisse loodi üks uus ametikoht (spetsialist-sotsiaaltöötaja), senine käsundusleping muudeti alatiseks töökohaks. Avalike suhete ja turismiamet kaotati, sealt liiklus kaks teenistuskohta kantselei koosseisu (kommunikatsioonijuht ning välissuhete ja protokollispetsialist), üks teenistuskoht haridus- ja kultuuriameti koosseisu. Siseaudiitori ametikoht liideti kantselei koosseisuga ning see kujundati ümber juristi ametikohaks. |
| Muutus kohtades | **8,5** | **3** | **1** | **-8** | **10** | **-1** | **8** | **-3** | **-1** |  | **17,5** |  |

**25.02.2016 volikogu otsus - 51,5 teenistujat**

Koondati kantselei koosseisust sekretär-registripidaja ametikoht, 0,5 majahoidja ametikoht, spetsialisti ametikoht. Koondati rahandusameti koosseisust raamatupidaja ametikoht, majandusameti koosseisust peaspetsialisti ametikoht ning haridus-kultuuriameti koosseisust peaspetsialisti ametikoht.

**22.02.2017 volikogu otsus – 56,5 teenistuskohta**

Loodi kinnisvara haldusamet. Ametisse loodi viis uut töökohta - ameti juhataja ning neli spetsialisti ametikohta, kaotati ära 67 töökohta. <https://sakala.postimees.ee/4194177/viljandi-linnavalitsusele-on-edaspidi-teada-iga-suitsuandur>

**31.08.2017 volikogu otsus – 62,5 teenistuskohta**

Kantseleisse loodi kolm uut teenistuskohta: perekonnaseisuametniku ametikoht (riigilt tuli töö üle) – algul riik rahastas kogu palga, nüüdseks on riigilt veidi üle poole palgast. Töölepinguline koht sekretäri jaoks kantselei koosseisus- allasutuste juhtide töökoormus vähenes, allasutuste sekretär (2024.a teenindab 12 allasutust, rahaliselt tuli kolmelt viimaselt allasutuselt vastav raha meile, teistelt võtsime töö üle ilma rahata, selline asutuste hulk on võimalik tänu Spokule, Amphorale ja töövoogude otstarbekale kujundamisele). Juristi ametikoht kantselei koosseisu- perekonnaseisuametniku asendamiseks ning andmekaitsespetsialistiks. Me ei leidnud inimest sellele tööle ning täna on see lahendatud niimoodi, et registripidaja teeb perekonnaseisuametniku asendamist ning andmekaitse ametnik on linnasekretär. Selle koht kujundati ümber menetlusspetsialisti kohaks ning praegu on selle koha peal järelevalveametnik.

Sotsiaalameti koosseisu loodi samuti kolm uut teenistuskohta. Üks lastekaitsespetsialisti ametikoht alates 01.10.2017 ja teine alates 01.01.2018. Selle aluseks on Sotsiaalkindlustusameti lastekaitsetöö kvaliteedi tagamise põhimõtted, et tuleb lähtuda laste ja perede arengukavas 2012-2020 viidatud Lastekaitse kontseptsioonist (2005), milles on peetud optimaalseks, et 1000 lapse kohta peaks olema kohalikus omavalitsuses üks lastekaitsetöötaja. Viljandi linnas on 01.01.2017 seisuga 3614 last, seega peaks 2005. a koostatud arengukava põhjal lastekaitsetöötajaid olema 3,5 ametikohta tänase 2 ametikoha asemel. Sotsiaalameti koosseisu lisada üks spetsialisti ametikoht alates 01.01.2018, et saaks moodustada senise eestkoste- ja hoolduse spetsialisti ametikoha asemele 2 eraldi ametikohta (eestkostespetsialist, hoolduse spetsialist). See on vajalik seetõttu, et täita SHS § 21 lg-s 1 sätestatud kohaliku omavalitsuse kohustus ja tagada linna eelarveliste vahendite jätkuv efektiivne kasutamine. Struktuuri muutus on tehtud selliselt, et üldhooldusteenuse vajaduse hindamiste ja teenuse osalise rahastamise küsimustega ning hooldusplaanide jälgimisega tegeleks üks täiskoormusega ametnik ja et linna eestkostel olevate eestkostetavate isiklike ja varaliste õiguste kaitsmisega ning lähedaste eestkostel olevate isikutega tegeleks teine täiskoormusega ametnik.

**26.09.2019 volikogu otsus – 63 teenistuskohta**

Loodi kantseleis kolm teenistust – IT teenistus, õigusteenistus ja asjaajamisteenistus. Selle võrra toodi allasutuselt ära IT töökohad, 1 töökoht üle kontserni jäi vähemaks. Õigusteenistuse loomine võimaldas sarnaste teemade ja probleemide lahendamisel tagada paremat kvaliteeti ning võimaldab juhil jaotada ülesandeid paremini ja efektiivsemalt. IT-teenistuse loomise eesmärk oli linna tegevust toetavate tööde kvaliteedi tõstmine, oma valdkonna professionaalide poolt protsesside juhtimine ning IT kiirema arengu kavandamiseks soodsa keskkonna loomine. Väga oluline on dokumendihalduse korraldamine kontserniüleselt, oluline on juhi positsioon otsuste vastuvõtmisel ja nende langetamisel. Tema otsused on tulevikus kohustuslikud ja täitmiseks ka hallatavatele asutustele. Linnaarengu spetsialist viidi majandusametist kantselei koosseisu.

**28.01.2021 volikogu otsus – 63,5 teenistuskohta**

Loodi 0,5 lasteaedade haridustehnoloogi töökoht. Töökoht on mõeldud haridustehnoloogi ülesannete täitmiseks allasutustes. Haridustehnoloog allasutustes, eriti lasteaedades, aitab ühendada tehnoloogia ja pedagoogika. Tänapäevased õpetamismeetodid eeldavad häid digipädevusi – orienteerumine veebikeskkondades, tehnika ja rakenduste kasutuselevõtt õppe- kasvatustegevustes ning valmisolek kasutada digitehnoloogiat toimetulekuks kiiresti muutuvas teadmusühiskonnas nii töökohal, õppimisel, kodanikuna tegutsedes kui kogukondades suheldes. Hangete peaspetsialist viidi majandusametist kantselei koosseisu. Viljandi Linnavalitsus muutis struktuuri 02.12.2019 korraldusega nr 561 „Viljandi Linnavalitsuse teenistuskohtade koosseisu muutmine“. Nimetatud korraldusega vähendati rahandusameti teenistujate arvu 1 raamatupidaja koha võrra ja suurendati selle võrra arhitektuuriameti koossisu 1 spetsialisti võrra. Majandusamet kaotati ning teenistujad viidi üle arhitektuuriameti või haldusameti alla. Haldusametisse ja arhitektuuriametisse moodustati teenistused. Arhitektuuriametisse planeeringuteenistus ning projektide ja järelevalve teenistus. Haldusametisse kinnisvarateenistus ning taristu- ja heakorrateenistus.

**17.06.2021 volikogu otsus - 64,5 teenistuskohta**

Luua linnavalitsuse struktuuri sotsiaalameti koosseisu täiendav eestkoste spetsialisti ametikoht koormusega 1,0(seoses eeskostetava arvu suurenemisega) ning moodustati sotsiaalameti töö paremaks korraldamiseks 3 teenistust – täisealiste heaolu teenistus, eeskosteteenistus ja laste heaolu teenistus.

**31.03.2022 volikogu otsus – 65 teenistuskohta**

0,5 haridustehnoloogi ametikohta juurde. Põhjuseks on asjaolu, et poole kohaga töötajat ei olnud võimalik mitme konkursiga leida, lisaks muutus lasteaedades vajadus vastava spetsialisti järele üha suuremaks.

**27.04.2023 volikogu otsus – 68 teenistujat**

Seoses täiendavate tööülesannete ja projektidega oli vaja sotsiaalameti koosseisu luua kolm tähtajalist ametikohta. Autojuhi ametikoht viidi kantselei koosseisust haldusameti alla. Autojuht koondati ning autojuhi töökoht struktureeriti ümber haldusameti projektijuhi ametikohaks. Kaotati haldusametist teenistused.

**26.10.2023 volikogu otsus – 68 teenistujat**

Alates 01.01.2024 loodi linnavalitsuse struktuuri sotsiaalameti laste heaolu teenistuse koosseisu üks täiendav tähtajaline (kuni 31.12.2027) spetsialisti ametikoht (koormusega 1,0). Varasem tähtajaline ametikoht kehtis kuni 31.12.2023. Tähtajaline ametikohta oli vaja sotsiaalameti kooseisu luua seoses projektiga ja sellest tulenevate lisaülesannetega. Projekti raames püütakse suurendada mittetöötavate 16–29-aastaste noorte tööalast konkurentsivõimet ja nad tööle aidata või haridussüsteemi lõimida, suunates tegevusi ka nende vanematele ja tugivõrgustikule, ning tegevusi, mis toetavad ennetustööd, mis on suunatud lastele ja noortele alates 13-ndast eluaastast.

**30.05.2024 volikogu otsus - 69 teenistujat**

Sotsiaalametisse loodi üks uus ametikoht (spetsialist-sotsiaaltöötaja), senine käsundusleping muudeti alatiseks töökohaks. Laste heaoluteenistuse spetsialistide juhendamisel on tööl käsunduslepingu alusel kolm laste ja perede tugiisikut. Arvestades töökoormust ja töö sisu, ei vasta kõige suurema hõivega laste ja perede tugiisiku töö käsunduslepingule esitatud sisule, vaid töölepingu sisule. Täisealiste heaolu teenistuse spetsialisti tähtajalise ametikoha tähtajatuks loomise vajadus tuleneb olulisest töökoormuse tõusust seoses hooldusreformiga. Kui enne osales linn ca 40 väljaspool kodu üldhooldusteenust saava isiku rahastamisel, siis täna osaleb ca 200-210 abivajaja rahastamisel. Mis tähendab, et igakuise arve kinnitamise juures tuleb ca 40 päringu asemel teha ca 210 päringut sotsiaaltoetuste ja teenuste andmeregistris STAR, et saada kinnitust registrijärgse aadressi kohta. Arvete osas sisendi andmine on käesolevalt KOVi kohustus. Kui eelnevalt toimetasid arvete sisu osas teenusepakkujad, siis käesolevalt kontrollivad ja arvutavad sotsiaalameti spetsialistid igakuiselt kõik arved ja komponendid üle ning vajadusel saadavad arve tagasi muutmiseks (muutmisvajadust esineb tihti). Ehk siis see tähendab teenusepakkujatega igakuist suhtlust, iga arve sisulist kontrolli, kõrvutamist eelnõuga, teenuse saaja sissetulekutega jne.

Avalike suhete ja turismiamet kaotati, kaks teenistuskohta viidi kantselei koosseisu (kommunikatsioonijuht ning välissuhete ja protokollispetsialist), üks teenistuskoht viidi haridus- ja kultuuriameti koosseisu, kus kultuuri- ja noorsootöö spetsialisti ametikoht jagati kaheks – kultuuri- ja spordispetsialist ning huvihariduse ja noorsootöö spetsialist. Siseaudiitori ametikoht liideti kantselei koosseisuga ning see kujundati ümber juristi ametikohaks.

**Kokkuvõtteks**

Ülaltoodud tabelist ilmneb, et teenistuskohtade arvu peamine suurenemine on toimunud kantseleis ja sotsiaalametis.

Kantselei teenistuskohtade arv on suurenenud eelkõige seetõttu, et sinna on koondatud teenused, mida varem osutati teistes ametites (näiteks linnaarengu peaspetsialist, hankespetsialist ning avalike suhete ja turismiameti kadumise järel töötajate ümberpaigutamine), samuti teenused, mida pakutakse hallatavatele asutustele (nagu hallatavate asutuste sekretär, kes kuulub kantselei koosseisu, IT-tugi kõikidele linna hallatavatele asutustele ning haridustehnoloogi ametikoht lasteaedadele).

Sotsiaalametis on lisandunud mitmeid uusi spetsialistide ametikohti, nii tähtajalisi kui ka tähtajatud, eelkõige lastekaitse ja sotsiaalhoolekande valdkonnas, vastamaks linna kasvavatele vajadustele.

Haldusametis on suurem osa muudatusi toimunud majandusameti kaotamise tulemusena, kus teenistujad viidi üle teistesse ametitesse. Seetõttu haldusameti teenistuskohtade arv küll suurenes, kuid uute ametikohtade loomise asemel toimus suuresti pigem olemasolevate ametikohtade ümberjaotus.

Kokkuvõttes peegeldavad teenistuskohtade muutused eeskätt organisatsiooni struktuuri ümberkorraldusi ja teenuste konsolideerimist, mitte ainult uute töökohtade loomist.